钦定古今图书集成/明伦汇编/闺媛典/第307卷 > 皇清四十 > 张一之妻饶氏
## 钦定古今图书集成/明伦汇编/闺媛典/第307卷 > 皇清四十 > 张一之妻饶氏

按《金谿县志》：饶氏年十七，归邑文学张一之。越二年夫亡。一之卧病时，氏衣不解带者半载。后母欲夺其志，舅姑亦以氏无子，听之。氏前泣曰：“妇非敢苟活，顾相从地下，使人以渔色议我夫，是重夫子以不德也。必欲强以不义，请从此辞。” 遂阖户自经，以救免。抚二遗侄，备尽教养事姑，进退唯命。后以寿终。